Egpaar op wildplaas aangeval | Maroela Media
Egpaar op wildplaas aangeval
ŉ Egpaar is op hul wildplaas naby Hazyview in Mpumalanga aangeval deur vyf mans wat glo gedink het die egpaar het ŉ renosterhoring in hul besit.
Ken Robertson, ŉ raadslid van die DA, sê die aanval was op die egpaar se wildplaas, noord van Hazyview, naby die Krugerwildtuin.
Robertson sê die egpaar is Maandagaand deur minstens vyf mans aangeval. Hy sê die aanvallers het glo gedink die egpaar het ŉ renosterhoring in hul besit.
Hy sê David Powrie is 12 keer met ŉ mes gesteek en sy vrou, Loma, is twee keer gesteek. Die egpaar word in ŉ hospitaal behandel.
David is die Laeveld se verteenwoordiger van die Wildbewaardersvereniging van Afrika.
Brig. Selvy Mohlala, woordvoerder van die polisie, kon nie die voorval bevestig nie.
aanval egpaar Hazyview
Arno Carstens hoor eers later sy lot
Vyf sterf in gru-ongeluk op N4
Karl Burger · 4 jaar gelede
Waar en hoe gaan dit alles stop ? . Mense wat hierdie mense teiken is ongelig asook lafaards . Sterkte aan die gesin asook families .
Snert!!!!!!!!! Waar het jy nou in elk geval gesien dat hierdie moordenaars kan dink. Dit sal stop! as die WET “dink” dat hulle renosters is en hulle horings verwyder. Ek raak so opstandig omdat ons land wetteloos is en dat ALMAL wegkom met moord.